***Mini-granturi pentru proiecte antreprenoriale susținute de Romanian-American Foundation***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cadrele didactice din cadrul Universității Tehnice din Cluj-Napoca au posibilitatea de a se înscrie cu un proiect antreprenorial în cadrul noii ediții a sesiunii de mini-granturi din cadrul Programului JUNIOR ACHIEVEMENT (JA) - UNIVERSITATEA ANTREPRENORIALĂ, aflat la a IV-a ediție și derulat cu susținerea Romanian-American Foundation. Data limită de înscriere este de 30 aprilie 2022.

Sesiunea de mini-granturi face parte din programul UNIVERSITATEA ANTREPRENORIALĂ și include diferite componente care contribuie la pregătirea profesorilor și studenților în domeniul antreprenorial, prin accesul gratuit la resurse de învățare practice în programul internațional JA Start-UP, Incubatorul Național BizzFactory™, care la cererea facultății se echivalează cu practica studenților.

Cadrele didactice universitare participante la program pot obține mini-granturi pentru implementarea activităților educaționale pe teme antreprenoriale și de inovare cu studenții, conform criteriilor de organizare din regulament.

Aplicațiile se redactează în limba engleză, folosind template-urile puse la dispoziție de organizatori și se trimit electronic la adresa: alice.dutu@jaromania.org

Mai multe detalii despre calendarul sesiunii curente de mini-granturi pentru proiecte, criteriile de eligibilitate și pașii de parcurs pentru aplicații sunt disponibile la:

<http://www.jaromania.org/documente/Sesiunea-mini-granturi-proiecte-universitati-2022.zip>

Pentru informații suplimentare, contact: alice.dutu@jaromania.org